
บทนำ

 พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติม (ฉบับที่ 6)     
พ.ศ.2542 มาตรา 67 (6) กำหนดให้องค์การบริหารส่วนตำบลมีอำนาจหน้าที่พัฒนาสตรี เด็กและเยาวชน ผู้สูงอายุ และผู้พิการ และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 มาตรา 16 (6) การส่งเสริม การฝึก และประกอบอาชีพ เพื่อให้กลุ่มสตรีเป็นต้นแบบให้กับชุมชนในการทำแกงไตปลาแห้ง และเป็นความต้องการของกลุ่มผู้บริโภคเป็นการสร้างอาชีพให้กับชุมชนอีกทางหนึ่งเป็นการแก้ไขปัญหาความยากจน โดยการสร้างงาน สร้างรายได้ ส่งเสริมอาชีพอิสระ และการเพิ่มพูนทักษะ เพื่อปรับเปลี่ยนอาชีพบนพื้นฐานของการลดรายจ่าย สร้างรายได้ ขยายโอกาสให้แก่ประชาชนโดยกำหนดในการส่งเสริมอาชีพให้แก่ประชาชน 
                   องค์การบริหารส่วนตำบลห้วยปริก ได้เล็งเห็นถึงความสำคัญของการส่งเสริมอาชีพให้กับประชาชน      
ทั่วไปในพื้นที่ตำบลห้วยปริก เพื่อส่งเสริมการพัฒนาอาชีพให้กับชุมชน ช่วยแก้ไขปัญหาการว่างงานสร้างอาชีพ
เพิ่มรายได้ และสร้างความเข้มแข็งให้กับชุมชนจึงได้จัดทำโครงการสนับสนุนกิจการกองทุนพัฒนาบทบาทสตรี  (อบรมเชิงปฏิบัติการ การทำแกงไตปลาแห้ง) ประจำปีงบประมาณ ๒๕๖7 ขึ้น  

1. วัตถุประสงค์
                    เพื่อเป็นการฝึกอบรมอาชีพระยะสั้นให้กับกลุ่มสตรี แม่บ้าน และประชาชนทั่วไป  เพื่อส่งเสริมการรวมกลุ่มให้เกิดการเรียนรู้สามารถพึ่งตนเองและเพิ่มรายได้ให้แก่ประชาชน และให้ผู้เข้ารับการอบรมใช้เวลาว่างให้เกิดประโยชน์ในลักษณะการรวมกลุ่ม เป็นการร่วมกันคิด ร่วมทำและร่วมกันพัฒนา ก่อให้เกิดความรักความสามัคคีในชุมชน เรียนรู้ ต่อยอดพัฒนาอาชีพต่อไป          
2. ระยะเวลาดำเนินการ
                  วันที่ 9 เดือนพฤษภาคม  พ.ศ.2567

3. ผู้รับผิดชอบโครงการ
                   นางนิตยา  สุวรรณภักดี ตำแหน่งนักพัฒนาชุมชน

4. หน่วยงานที่รับผิดชอบโครงการ
                   องค์การบริหารส่วนตำบลห้วยปริก
                    
5. ผู้เข้าร่วมโครงการ
                   - กลุ่มสตรี  ประชาชนในเขตตำบลห้วยปริก จำนวน 24 คน
                   - คณะเจ้าหน้าที่องค์การบริหารส่วนตำบลห้วยปริก จำนวน 4 คน	        
                  			รวมทั้งสิ้น 28 คน

6. ผลการดำเนินการจัดกิจกรรม
           การฝึกอบรมสามารถเข้ารับการฝึกอบรมอาชีพระยะสั้นได้ สำหรับบุคคลที่มีเวลาจำกัด ผู้เข้ารับการฝึกอบรมสามารถพึ่งตนเองและเพิ่มรายได้ให้แก่ประชาชนสามารถนำความรู้ ที่ได้รับไปประกอบอาชีพเสริมได้  ผู้เข้ารับการฝึกอบรมสามารถใช้เวลาว่างให้เกิดประโยชน์ในลักษณะการรวมกลุ่ม ก่อให้เกิดความรัก ความสามัคคีในชุมชน สามารถนำความรู้ที่ได้รับไปเสริมสร้างทักษะเรียนรู้ ต่อยอดพัฒนาอาชีพต่อไป
7. รายงานผลการดำเนินงาน
          7.1 กำหนดการ
                    การจัดโครงการสนับสนุนกิจการกองทุนพัฒนาบทบาทสตรี (อบรมเชิงปฏิบัติการ การทำแกงไตปลาแห้ง) ประจำปีงบประมาณ ๒๕๖7 ได้จัดขึ้น ในวันที่ 9 พฤษภาคม 2567 ณ ศาลาที่ทำการกำนันตำบลห้วยปริก อำเภอฉวาง จังหวัดนครศรีธรรมราช
วันที่  9 พฤษภาคม 2567 
เวลา 08.00 น. – 08.30 น. -ลงทะเบียน ณ ศาลาที่ทำการกำนันตำบลห้วยปริก
เวลา 08.30 น. – 09.00 น. -พิธีเปิดการอบรม ในพิธีเปิดได้รับเกียรติจาก จ.ส.ต.นาคินทร์ จิตธรรม นายกองค์การบริหารส่วนตำบลห้วยปริก เป็นประธานในพิธีเปิด และ นางอริศรา ทวีทรัพย์ หัวหน้าสำนักปลัดองค์การบริหารส่วนตำบลห้วยปริก เป็นผู้กล่าวรายงานและชี้แจงวัตถุประสงค์
เวลา 09.00 น.– 10.00 น. –วิทยากรบรรยายให้ความรู้ความเข้าใจเรื่องการทำแกงไตปลาแห้งและการใช้วัสดุในการทำแกงไตปลา
เวลา 10.00 น. – 10.15 น. -พักรับประทานอาหารว่าง 
เวลา 11.15 น. – 12.00 น. -จัดเตรียมวัตถุดิบเพื่อใช้ในการทำแกงไตปลาแห้งเพื่อการฝึกปฏิบัติ
เวลา 12.00 น. – 13.00 น. -พักรับประทานอาหารกลางวัน
เวลา 13.00 น.– 15.00 น. –ฝึกปฏิบัติการทำแกงไตปลาแห้งแก่ผู้เข้าร่วมโครงการ
เวลา 15.00 น. – 15.15 น. -พักรับประทานอาหารว่าง
เวลา 15.15 น. – 16.30 น. –ฝึกปฏิบัติการทำแกงไตปลาแห้งผู้เข้าร่วมโครงการ (ต่อ)
			      -พิธีปิดการอบรม                                                                                                                                                                                                                                                                    
                                     -ถ่ายรูปพร้อมกัน			                                 
	
8. งบประมาณดำเนินการ
		งบประมาณทั้งสิ้น 10,000 บาท (หนึ่งหมื่นบาทถ้วน) 
                   8.1 ค่าอาหาร จำนวน 20 คน ๆ ละ 70.-บาท จำนวน 1 มื้อ เป็นเงิน 1,400.-บาท
       		8.2 ค่าอาหารว่างและเครื่องดื่ม จำนวน 20 คน ๆ ละ 30.-บาท จำนวน 2 มื้อ เป็นเงิน 1,200.-บาท
		8.3 ค่าสมนาคุณวิทยากร จำนวน 1 คน จำนวน 5 ชั่วโมง ๆ ละ 600.-บาท รวมเป็นเงิน 3,000.-บาท  

8.4 ค่าวัสดุและอุปกรณ์ในการฝึกอบรม ได้แก่
                         - ปลา ไตปลา เครื่องแกง ฯลฯ  เป็นเงิน 3,760.-บาท	     
		8.5 ค่าใช้จ่ายอื่นที่จำเป็นในการฝึกอบรม ได้แก่
                         - ค่าป้ายประชาสัมพันธ์โครงการ (ป้ายไวนิล) ขนาด 1.20 ตารางเมตรX2.40 ตารางเมตร    เป็นเงิน 576.-บาท                                      
                                 โดยใช้จ่ายในโครงการรวมเป็นเงิน 9,936.-บาท (เก้าพันเก้าร้อยสามสิบหกบาทถ้วน)

หมายเหตุ   ค่าใช้จ่ายสามารถถัวเฉลี่ยจ่ายได้ทุกรายการ  

